**C.nr.---- /----**

**Me datë: --.--.----**

**NJOFTIM PËR TË PADITURIN**

**për referimin e rastit në procedurë të ndërmjetësimit**

Paditësi [ \_\_\_\_\_\_\_\_\_\_\_\_\_\_\_\_\_] me datën [ --.--.----] ka parashtruar padi ndaj jush si palë e paditur për [\_\_\_\_\_\_\_\_ *të shënohet objekti i kontesit*]. Të bashkangjitur me këtë njoftim ju dërgojmë padinë me prova.

Para se të fillojë shqyrtimi i çështjes suaj në procedurë gjyqësore, Gjykata inkurajon dhe ju fton juve dhe palën paditëse që të tentoni që kontestin tuaj ta zgjidhni përmes procedurës së **ndërmjetësimit,** pasi që ka vlerësuar se është rast i përshtatshëm dhe mund të zgjidhet me marrëveshje.

Ndërmjetësimi është procedurë alternative për zgjidhjen e mosmarrëveshjeve e rregulluar me Ligjin për Ndërmjetësim, e cila udhëhiqet nga një person i tretë i pavarur (ndërmjetësuesi i licencuar) të cilin mund ta përzgjedhni ju vet si palë, e i cili do të ju ndihmojë në zgjidhjen e çështjes, pa kaluar nëpër procedurë gjyqësore.

Procedura e ndërmjetësimit është procedurë e shpejtë, efikase, konfidenciale dhe me shpenzime më të ulëta.

Nëse ju shprehni vullnetin tuaj që të provoni që çështjen tuaj ta zgjidhni përmes ndërmjetësimit, duhet të paraqiteni në Gjykatën Themelore në\_\_\_\_\_\_\_\_\_\_\_\_\_\_\_\_\_\_\_\_, Zyrën nr.\_\_\_, me datën --.--.----.

Në rast se ju nuk paraqiteni në gjykatë në datën e mësipërme, konsiderohet se nuk jepni pëlqimin që rastin tuaj të tentoni ta zgjidhni me ndërmjetësim.

Ky njoftim, nuk nënkupton fillimin e procedurës gjyqësore apo shqyrtimin e rastit tuaj nga ana e Gjykatës, por është njoftim të cilin gjykata iu drejton palëve për t’i informuar dhe dhënë mundësinë e fillimit të procedurës së ndërmjetësimit si procedurë jashtëgjyqësore, nëpërmjet referimit të lëndëve në ndërmjetësim në përputhje me Protokollin e Ndërmjetësimit të Këshillit Gjyqësor të Republikës së Kosovës.

-------------------------------------------------------------------------------------------------------------------------**Lënda në ndërmjetësim mund të referohet dhe zgjidhet vetëm me pajtimin e plotë të të dy palëve në procedurë.**

**Marrëveshja e arritur në procedurën e ndërmjetësimit pas aprovimit nga gjykata ka fuqinë e titullit ekzekutiv, si një vendim gjyqësor i formës së prerë.**